ઇન્ફોસિસના કો ફાઉન્ડર નારાયણ મૂર્તિના જમાઈ બ્રિટનમાં નાણાં મંત્રી બન્યા | નવગુજરાત સમય
13-02-2020 06:57 PM
મોટી આઇટી કંપની ઇન્ફોસિસના કો ફાઉન્ડર એન આર નારાયણ મૂર્તિના જમાઈ ઋષિ સુનાક બ્રિટનમાં વડાપ્રધાન બોરિસ જોનસનની ટીમમાં મહત્વનું સ્થાન આપવામાં આવ્યું છે. ઋષિ સુનાકને બ્રિટનના નાણામંત્રી સમકક્ષનો પદભાર સોંપ્યો છે. બ્રિટનના ચાન્સેલર ઓફ ધ એક્સચેકર તેમને બનાવવામાં આવ્યા છે. સુનાકને સાજિદ જાવિદના અચાનક રાજીનામાં બાદ આ પદ સોંપવામાં આવ્યું છે.
ઋષિએ યુનાઇટેડ કિંગડમની રિચમંડ સીટથી પોતાના પ્રતિદ્વંદી લેબર પાર્ટીના ટૉમ કર્કવુડને મોટા મતના માર્જિનથી હાર આપી છે. ઋષિને ચૂંટણીમાં 36,693 વોટ મળ્યા છે, જયારે ટૉમ કર્કવુડને ખાલી 9,483 મત મળ્યા હતા. ગત બોરિસ જૉનસન સરકારમાં ઋષિને ટ્રેજરી મિનિસ્ટ્રીના મુખ્ય સચિવની જવાબદારી આપવામાં આવી હતી.
ઉલ્લેખનીય છે કે, ઋષિએ ઓક્સફોર્ડ યુનિવર્સિટી અને સ્ટૈનફોર્ડથી એમબીએમાં ગ્રેજ્યુએશન કર્યું છે. તે 100 કરોડ ડૉલરની ગ્લોબલ ઇનવેસ્ટમેન્ટ ફર્મના કૉ ફાઉન્ડર છે અને સ્મોલ બ્રિટિશ બિઝનેસ ઇનવેસ્ટીગેશનમાં સ્પેશયલાઇઝ છે.
ઇન્ફોસિસના ફાઉન્ડર નારાયણ મૂર્તિની પુત્રી અક્ષતા સાથે ઋષિના લગ્ન થયા છે. ઋષિનો જન્મ બ્રિટનમાં જ થયો હતો. તેમની માતા ફાર્માસ્યૂટિકલમાં છે તો પિતા નેશનલ હેલ્થ સર્વિસના જનરલ પ્રેક્ટિશનર તરીકે કામ કરે છે. ઋષિની નારાયણ મૂર્તિની પુત્રી અક્ષતા મૂર્તિ સાથે કેલિફોર્નિયામાં પહેલીવાર મુલાકાત થઇ હતી. અને પછી બંનેએ લગ્ન કર્યા હતા.
ઋષિ પોતાને હંમેશા ભારતના જમાઇ તરીકે ઓળખાવે છે. અને તેમણે પોતાના જીવનની શરૂઆત એક પત્રકાર તરીકે કરી હતી. ત્યાં સુધી કે તેમણે પોતાના ચૂંટણી પ્રચારમાં પણ હિંદી ગીતો વગાડ્યા હતા.